Lisaks ülalviidatud muudatustele muudeti euro kasutusele võtmise seadusega neid MKS-i sätteid, milledes sisaldusid kroonides väljendatud rahasummad. Nii näiteks on maksuhaldur kohustatud alates käesolevast aastast maksukohustuslasele maksuvõlgade puudumise tõendi väljastama juhul, kui viimase maksuvõlg kõikide sama maksuhalduri poolt hallatavate maksude puhul ei ületa 15 eurot (varem oli vastav summa 100 krooni), jätma maksuteate väljastamata, kui maksusumma on väiksem kui 10 eurot (varem 50 krooni) jne.Kõnealustest rahaühiku muutumisega seotud muudatustest on võimalik saada ammendav ülevaade Maksu- ja Tolliameti veebilehel asuva tabeli abil, milles on toodud MKS-ist ja maksuseadustest tulenevad summalised määrad nii kroonides kui eurodes.